smcproject/ml-wiki-sentences huggingface dataset:
ആദ്യത്തെ മെഡിക്കൽ സൂപ്രണ്ട് എം സി അൽബുക്കർക് ആയിരുന്നു.
2002ൽ 4.2 കോടി ചെലവിൽ നവീകരിച്ചു.
2000-ൽ, ഇന്ത്യയിലെ 11 എയ്ഡ്‌സ് നിയന്ത്രണ കേന്ദ്രങ്ങളിൽ ഒന്നായും കർണാടകത്തിലെ ഏക കേന്ദ്രമായും ഇത് തിരഞ്ഞെടുക്കപ്പെട്ടു.
ഫോർട്ട് പള്ളിയും ഫോർട്ട് സെമിത്തേരിയും നിലനിന്നിരുന്ന മൈതാനത്താണ് വാണി വിലാസ് ആശുപത്രി സ്ഥിതി ചെയ്യുന്നത്.
മൈസൂർ സർക്കാരാണ് ചർച്ച് ഓഫ് ഇംഗ്ലണ്ടിൽ നിന്ന് ഭൂമി ഏറ്റെടുത്തത്.
നഷ്ടപരിഹാരമായി ചാമരാജ്പേട്ടയിലെ ഹാർഡിംഗ് റോഡിൽ സ്ഥലം നൽകി, അവിടെ ഇപ്പോൾ സെന്റ് ലൂക്ക്സ് പള്ളി സ്ഥിതി ചെയ്യുന്നു.
ഇന്ത്യൻ സിനിമാ സൂപ്പർസ്റ്റാർ രജനികാന്ത് 1950 ഡിസംബർ 12 ന് ഈ ആശുപത്രിയിൽ ജനിച്ചു.
വാണീവിലാസം ഗ്രന്ഥാലയം കൊടോളിപ്രം This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ഈ താളിലെ നിർദ്ദിഷ്ട പ്രശ്നം: ലേഖനത്തിന് വിജ്ഞാനകോശസ്വഭാവമല്ല ഉള്ളത്.
ബ്രോഷർ പോലെ തോന്നിപ്പിക്കുന്നു.
( 2024 മാർച്ച് ) ( Learn how and when to remove this message ) ഗ്രന്ഥാലയം പഴയ കെട്ടിടം (1956) ഗ്രന്ഥാലയം പുതിയ കെട്ടിടം (2003)
കൂടാളി ഗ്രാമപഞ്ചായത്തിലെ വാർഡ് 8 കൊടോളിപ്രത്ത് മട്ടന്നൂർ ഇരിക്കൂർ റോഡിനോട് ചേർന്ന് സ്ഥിതി ചെയ്യുന്ന ഗ്രന്ഥാലയമാണ് വാണീവിലാസം ഗ്രന്ഥാലയം.
36 പുസ്തകങ്ങളുമായി  1956 ൽ സ്ഥാപിതമായ വാണീവിലാസം  ഗ്രന്ഥാലയത്തിൽ ഇന്ന് വിവിധ വിജ്ഞാന ശാഖകളിലായി പന്ത്രണ്ടായിരത്തിലധികം പുസ്തകങ്ങൾ ഉണ്ട്.
കേരളസ്റ്റേറ്റ് ലൈബ്രറി കൗൺസിലിനു കീഴിലാണ് നിലവിൽ എ ഗ്രേഡുള്ള ഗ്രന്ഥാലയം പ്രവർത്തിക്കുന്നത്.
കൊടോളിപ്രം ഗ്രാമത്തിന്റെ കേന്ദ്ര സ്ഥാനത്ത് മട്ടന്നൂർ ഇരിക്കൂർ റോഡിൽ വയൽക്കരയിലാണ് ഗ്രന്ഥാലയം സ്ഥിതി ചെയ്യുന്നത്.
കൊടോളിപ്രമെന്ന അവികസിത പ്രദേശത്തിന്റെ വളർച്ചയിൽ വലിയ പങ്കുവഹിച്ച പൊതുസ്ഥാപനനമാണ് ഈ ഗ്രന്ഥാലയം.
കെ ടി കുഞ്ഞിക്കമ്മാരൻ നമ്പ്യാർ അനുവദിച്ചു തന്ന സ്ഥലത്താണ് ഗ്രന്ഥാലയം സ്ഥാപിതമായത്.
തുടർന്ന് അദ്ദേഹത്തിന്റെ മകൾ ശ്രീമതി കെ ടി ജയലക്ഷ്മി പ്രസ്തുത സ്ഥലം (3.5 സെന്റ്) ഗ്രന്ഥാലയത്തിന് സംഭാവനയായി നൽകുകയാണുണ്ടായത്.
കൂത്തുപറമ്പ വികസന ബ്ലോക്കിൽ നിന്നും അനുവദിച്ച 500 രൂപയും നാട്ടുകാരിൽ നിന്ന് പിരിച്ചെടുത്ത 1000 രൂപയും ഒപ്പം സംഭാവനയായി ലഭിച്ച നിർമ്മാണ സാമഗ്രികളും പ്രയോജനപ്പെടുത്തി സന്നദ്ധ പ്രവർത്തനത്തിലൂടെ നിർമ്മിച്ച വായനശാലയുടെ - വാണീവിലാസം ഗ്രന്ഥാലയത്തിന്റെ പ്രവർത്തനോദ്ഘാടനം 1956 മെയ് 10 ന് അന്നത്തെ മലബാർ കലക്ടർ ആർ ഗോപാല സ്വാമി ഐ എ എസ് നിർവ്വഹിച്ചു.
സി വി കുഞ്ഞിക്കണ്ണൻ നമ്പ്യാർ പ്രസിഡണ്ടും കെ കമ്മാരൻ നമ്പ്യാർ സിക്രട്ടറിയും വി ആർ കേളപ്പൻ നമ്പ്യാർ, പി കണ്ണനാനന്ദൻ, ആർ കെ കമ്മാരൻ നമ്പ്യാർ, വി ആർ ദാമോദരൻ നമ്പ്യാർ, ടി കുഞ്ഞിരാമൻ മാസ്റ്റർ, വി നാരായണൻ നമ്പീശൻ, കെ വി കൃഷ്ണമാരാർ, കല്യാടൻ കുഞ്ഞമ്പു നായർ എന്നിവർ അംഗങ്ങളുമായുള്ള പ്രവർത്തകസമിതിയാണ് ഗ്രന്ഥാലയത്തിന് ഭരണസാരഥ്യം വഹിച്ചത്.
1956ൽ നിർമ്മിച്ച കെട്ടിടം കാലപ്പഴക്കത്താൽ ജീർണിച്ചതിനെത്തുടർന്ന് 2001 ൽ പുതിയ കെട്ടിട നിർമ്മാണത്തിനുള്ള ശ്രമങ്ങൾ ആരംഭിച്ചു.
ഗ്രന്ഥശാലാ സംഘത്തിന്റെയും നാട്ടുകാരുടെയും സഹായ സഹകരണത്തോടെ 2003 ൽ കെട്ടിട നിർമ്മാണം പൂർത്തിയാക്കാനായി.
ഗ്രന്ഥാലയത്തിന്റെ സുവർണ ജൂബിലി വർഷത്തിന്റെ ഭാഗമായി നിലവിലെ കെട്ടിടത്തിന് മുകളിലായി രാജാറാം മോഹൻ റായ് ഫൗണ്ടേഷന്റെ കൂടി സഹായധനത്തോടെ ഒരു ഹാൾ പണിയാനും സാധിച്ചു.
നാട്ടുകാരുടെയും സ്ഥാപനങ്ങളുടെയും യോഗങ്ങളും പൊതു പരിപാടികളും നടത്താൻ സൗകര്യപ്രദമായ രീതിയിലായിരുന്നു നിർമ്മാണം.
ഗ്രന്ഥാലയത്തിന്റെ ഇപ്പോഴത്തെ സിക്രട്ടറി സജിത്ത് കുമാറും പ്രസിഡണ്ട് പി വി ദിവാകരനുമാണ്.
വാണ്ടഡ് (2008)
2008ൽ റിലീസ് ചെയ്ത ഒരു അമേരിക്കൻ ആക്ഷൻ - ത്രില്ലർ സിനിമയാണ് വാണ്ടഡ് കഥാസാരം
നൂറ്റാണ്ടുകളായി തയ്യൽക്കാരുടെ ഇടയിൽ ഉള്ള ഫ്രറ്റെർണിറ്റി എന്ന രഹസ്യ സംഘടനയെ കേന്ദ്രീകരിച്ചാണ് കഥ വികസിക്കുന്നത്.
ലോകത്തിന്റെ ബാലൻസ് നിലനിർത്താൻ വയലൻസ് ഒരു വഴി ആയി ഉപയോഗിക്കുക എന്ന ബാറ്റ്മാൻ സിരീസിലെ ലീഗ് ഓഫ് ഷാഡോയുടെ അതെ നയം തന്നെയാണ് ഇതിനും.
അതിനായി ജന്മനാ സൂപ്പർ ഹ്യൂമൻ എബിലിറ്റി ഉള്ള ചിലരെ ഫ്രറ്റെർണിറ്റി തിരെഞ്ഞെടുത്തു പരിശീലിപ്പിച്ചു് അവരുടെ കൊലയാളികൾ ആക്കി മാറ്റും .
അഡ്രിനാലിൻ സാധാരണയിലും കൂടുന്ന സമയം ഹാർട്ട് റേറ്റ് സാധാരണയിലും വളരെ കൂടും .
ആ സമയം ആ വ്യക്തിക്ക് സമയത്തിന്റെ ചലനം മെല്ലെ ആയി അനുഭവപ്പെടും .
അങ്ങനെ ഒരു കഴിവുള്ള സംഘടയുടെ മുൻ കൊലയാളിയായ ഒരാളുടെ മകനാണ് വെസ്‌ലി .
തെറ്റിപ്പിരിഞ്ഞ സംഘടനയെ ഇല്ലാതാക്കാൻ നടക്കുന്ന അയാളെ കൊലപ്പെടുത്താൻ സംഘടന നിയോഗിക്കുന്ന എല്ലാവരെയും തന്റെ കഴിവ് വെച്ച് വെസ്ലിയുടെ അച്ഛൻ പരാജയപ്പെടുത്തുന്നു.
തന്റെ അച്ഛൻ ആരാണെന്നറിയാതെ ജീവിക്കുന്ന അച്ഛന്റെ അതെ കഴിവുള്ള വെസ്ലിയെ പരിശീലിപ്പിച്ചു തന്റെ തന്നെ അച്ഛനെ കൊല്ലാൻ വേണ്ടി തയ്യാറാക്കുകയാണ് സംഘടനയുടെ മുന്നിലുള്ള ഒരേ ഒരു മാർഗ്ഗം .
ആയുർവ്വേദത്തിൽ രോഗ നിർണ്ണയത്തിനും ചികിത്സാക്രമത്തിനും ആധാരമായ ത്രിദോഷങ്ങളിൽ ഒന്നാണ് ( പിത്തം , കഫം എന്നിവയാണ് ഇതര ദോഷങ്ങൾ) വാതം .
ഇത് ശരീരത്തിന്റെ ചലനത്തെ നിയന്ത്രിക്കുന്നു.
ചലിപ്പിക്കുക, ഉത്സാഹിപ്പിക്കുക, നശിപ്പിക്കുക എന്നെല്ലാമർത്ഥമുള്ള "വാ" എന്ന ധാതുവിൽ നിന്നാണ്‌ വാതം എന്ന ശബ്ദം ഉരുത്തിരിഞ്ഞത്‌ .
പഞ്ചേന്ദ്രിയങ്ങളിൽ നിന്നുള്ള ജ്ഞാനസ്വീകരണം മുതലായവ ജ്ഞാനമായി കാണാം.
രൂക്ഷ, ലഘു, ശീത, ഖര ഗുണങ്ങൾ വാതത്തിന്റേതാണ്.
ആകാശം, വായു എന്നിവയാണ് വാദത്തിന്റെ പഞ്ചഭൂതങ്ങൾ .
ഗുണം രജസ്സും ആണ്.
വാതരോഗം അവലംബം ↑ ↑
സ്കാഫിസം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഈ പീഡനത്തിന്റെ പേര് ഗ്രീക്ക് "സ്കഫിയം" എന്നതിൽ നിന്നാണ് വന്നത്, അതിനർത്ഥം "തൊട്ടി" എന്നാണ്.
പുരാതന പേർഷ്യയിൽ സ്കാഫിസം പ്രചാരത്തിലുണ്ടായിരുന്നു.
ഇരയെ ആഴം കുറഞ്ഞ തൊട്ടിയിൽ കിടത്തി ചങ്ങലയിൽ പൊതിഞ്ഞ്, പാലും തേനും ചേർത്ത് വെള്ളമൊഴിച്ച്, കഠിനമായ വയറിളക്കം ഉണ്ടാക്കി, തുടർന്ന് ഇരയുടെ ശരീരത്തിൽ തേൻ പുരട്ടുകയും അതുവഴി വിവിധതരം ജീവജാലങ്ങളെ ആകർഷിക്കുകയും ചെയ്തു.
മനുഷ്യ വിസർജ്ജനം ഈച്ചകളെയും മറ്റ് മോശം പ്രാണികളെയും ആകർഷിച്ചു അക്ഷരാർത്ഥത്തിൽവാക്കുകൾ ആ വ്യക്തിയെ വിഴുങ്ങാനും ശരീരത്തിൽ മുട്ടയിടാനും തുടങ്ങി.
കൂടുതൽ പ്രാണികളെ ആകർഷിച്ച് പീഡിപ്പിക്കാൻ ഇരയായയാൾക്ക് ദിവസവും ഈ കോക്ടെയ്ൽ നൽകിയിരുന്നു.
നിർജ്ജലീകരണത്തിന്റെയും സെപ്റ്റിക് ഷോക്കിന്റെയും സംയോജനം മൂലമുണ്ടാകുന്ന മരണം, ഒടുവിൽ സംഭവിക്കുന്നത് വേദനാജനകവും നീണ്ടുനിൽക്കുന്നതുമായിരുന്നു
സ്കാബീസ് ഇംഗ്ലീഷ് വിലാസം https://ml.wikipedia.org/wiki/Scabies
സർകോപ്റ്റെസ് സ്കാബീ എന്ന മൈറ്റ് മൂലം തൊലിയിൽ ഉണ്ടാകുന്ന ചൊറി രോഗമാണ് സ്കാബീസ് - scabies .
അതിവേഗം പകരുന്ന ഒരു ചർമ്മരോഗമാണിത്.
എല്ലാ പ്രായക്കാരെയും ഈ രോഗം ബാധിക്കുന്നു.
നേരിട്ടുള്ള സ്പർശനം വഴി മാത്രമാണ് രോഗം പകരുന്നത്.
ഹസ്തദാനം നൽകിയാൽ പോലും ഈ രോഗം മറ്റുള്ളവരിലേക്ക് വ്യാപിക്കുന്നു.
അസാധ്യമായ ചൊറിച്ചിലും ചർമ്മത്തിലെ ചുവന്ന പാടുകളും കുരുക്കളുമാണ് ഇതിന്റെ പ്രധാന ലക്ഷണം.
രാത്രിയിലാണ് ചൊറിച്ചിൽ കൂടുന്നത്.
മൈറ്റുകൾ ചർമ്മം തുരക്കുമ്പോളും, സഞ്ചരിക്കുമ്പോഴുമാണ് ചൊറിച്ചിലിനു കാരണമാകുന്നത്.
നഗ്ന നേത്രങ്ങൾ കൊണ്ട് ഈ ജീവികളെ കാണുവാൻ സാധ്യമല്ല.
മൈക്രോസ്കോപ്പിലൂടെയാണ് ഇവയെ നിരീക്ഷിക്കാൻ സാധിക്കുക.
കൂടിയ ആർദ്രതയും കുറഞ്ഞ ഊഷ്മാവും രോഗത്തിന് അനുകൂല സാഹചര്യമൊരുക്കുന്നു.
സാധാരണ തണുപ്പുകാലങ്ങളിലാണ് ഈ അസുഖം കൂടുതലായും കാണപ്പെടാറുള്ളത്.
കൊതുക്, സാധാരണ മൂട്ട, ചൂടുകുരുക്കൾ മുതലായവയുടെ പാടുകളാണെന്നു കരുതി സ്കാബീസ് പലപ്പോഴും തെറ്റിദ്ധരിക്കപ്പെടാറുണ്ട്.
വിജയകരമായ ചികിത്സയ്ക്കു ശേഷം വീണ്ടും ഈ അസുഖം കാണപ്പെടാൻ സാധ്യതയുണ്ട്.
ആദ്യം അണുബാധ ഉണ്ടായി ഒരാൾ രണ്ടു മുതൽ ആറ് ആഴ്ചകൾക്കുള്ളിൽ ആദ്യം ലക്ഷണങ്ങൾ കാണിച്ചു തുടങ്ങുന്നു.
തുടർന്ന് 24 മണിക്കൂറിനകം ലക്ഷണങ്ങൾ പൂർണ്ണമാകുന്നു.
വിരലുകളുടെ ഇടയിൽ, കാൽപാദങ്ങളിൽ, കക്ഷം, വയറിന്റെ മടക്കുകളിൽ, ലിഗം, നിതംബം, സ്തനങ്ങളുടെ അടിയിൽ എന്നിവിടങ്ങളിലാണ് കൂടുതലായി കാണപ്പെടുന്നത്.
മിക്കവരുടെയും ശരീരത്തിൽ S ആകൃതിയിൽ വരകൾ കാണപ്പെടുന്നു.
പെർമെത്രിൻ ക്രീമുകളും ഐവർമെക്ടിൻ ഗുളികകൾ, ആന്റിഹിസ്റ്റമിൻ ഗുളികകൾ എന്നിവ ഇതിനെതിരയി ഉപയോഗിക്കുന്നു.
രോഗം പിടിപ്പെട്ടവർ ഉപയോഗിച്ച വസ്ത്രങ്ങൾ, ബെഡ്ഷീറ്റുകൾ ഉപയോഗിച്ചാലും ഈ രോഗം പകരുന്നു.
അതിനാൽ വസ്ത്രങ്ങൾ ചൂടുവെള്ളത്തിൽ പുഴുങ്ങി ഉപയോഗിക്കുന്നതാണ് ഉത്തമം.
അല്ലെങ്കിൽ രോഗം വീണ്ടും വരാനും പകരാനും കാരണമാകുന്നു.
മൈറ്റുകൾ ശരീരത്തിൽ കയറിപ്പറ്റിയാലും ചിലപ്പോൾ രണ്ടുമുതൽ ആറാഴ്ച്ചവരെ ലക്ഷണങ്ങളൊന്നും ചിലപ്പോൾ കാണിക്കില്ല.
എന്നാൽ തൊലിക്കുള്ളിൽവെച്ചുതന്നെ 2.5 സെന്റീമീറ്റർ വ്യാപ്തിയിൽ ഇവയ്ക്ക് പടരുവാൻ സാധിക്കും.
24 മുതൽ 36 മണിക്കൂർ വരെ സാധാരണ റൂം ഊഷ്മാവിൽ മൈറ്റുകൾക്ക് ജീവിക്കുന്നു.
ഇവ പറക്കുകയോ മറ്റൊരിടത്തേക്ക് ചാടുകയോ ഇല്ല.
സ്പർശനത്തിലൂടെയൊ നേരിട്ടുള്ള ഇടപെടലിലൂടെയൊ മാത്രം പകരുന്ന മൈറ്റുകൾ ലൈംഗിക ബന്ധത്തിലൂടെയും മനുഷ്യരിൽ പകരുന്നു.
പാദങ്ങളിലെ അവസ്ഥ കൈമുട്ടുകളിലെ അവസ്ഥ കൈകളിലെ അവസ്ഥ വിരലുകളിലെ അവസ്ഥ
സൂചിമുനയേക്കാൾ ചെറുതാണ് രോഗം പരത്തുന്ന മൈറ്റുകൾ.
0.3mm-0.4mm മാത്രമാണ് പെൺ ജീവികളുടെ വലിപ്പം.
മൈറ്റുകൾക്ക് കണ്ണുകൾ ഇല്ല.
ആൺ ജീവികൾക്ക് ഇതിന്റെ പകുതിയെ വലിപ്പമുള്ളു.
ചർമ്മത്തിനു പുറമേ എത്തിപ്പെടുന്ന പെൺമൈറ്റുകൾ ഉടൻ തന്നെ ചർമ്മം തുരന്ന് അകത്തേക്ക് പ്രവേശിക്കാൻ ശ്രമം തുടങ്ങുന്നു.
ചർമ്മത്തെ ദ്രവിപ്പിച്ചു കളയാൻ കഴിവുള്ള ചില എൻസൈമുകൾ ഇവയുടെ ശരീരത്തിൽ ഉണ്ട്.
ഇതിന്റെ സഹായത്തോടെ മൈറ്റുകൾ ചർമ്മം തുരന്ന് അകത്തു പ്രവേശിക്കുന്നു.
ഏകദേശം ഒരു മണിക്കൂർ കൊണ്ട് ചർമ്മത്തിനുള്ളിൽ പ്രവേശിക്കുന്നു.
ഉള്ളിലെത്തിയ മൈറ്റുകൾ ഉടൻ തന്നെ മുട്ട ഇടുവാൻ തുടങ്ങുന്നു.
ഇതിനായി ചർമ്മത്തിനുള്ളിൽ ദ്വാരം ഉണ്ടാക്കുന്നു.1 സെന്റീമീറ്റർ വരെയുള്ള മാളങ്ങൾ വരെ തൊലിക്കടിയിൽ ഉണ്ടാക്കാറുണ്ട്.
തൊലിയിലുണ്ടാക്കിയ ഓരോ ഓരോ കുഴിയിലും രണ്ടോ മൂന്നോ മുട്ടകൾ ഓരോ ദിവസവും ഇടുന്ന മൈറ്റുകൾ 30 ദിവസം കൊണ്ട് അറുപതു മുട്ടകൾവരെയിടുന്നു.
മൂന്നു മുതൽ ഏഴു ആഴ്‌ചക്കുള്ളിൽ പക്വതയെത്തിയ മൈറ്റുകളായി ഇവ മാറും.
മനുഷ്യചർമ്മത്തിനടിയിൽ വെച്ചുതന്നെയാണ് മൈറ്റുകൾ ജീവിതചക്രം പൂർത്തിയാക്കുക.
2 മാസത്തോളും ആയുസുള്ള മൈറ്റുകൾ ജീവിതകാലം മുഴുവൻ മുട്ടകളിടുന്നു.
അവസാനം ദ്വാരത്തിന്റെ അറ്റത്തായി ഇവ ചത്തിരിക്കും.
മൂന്നു മുതൽ എട്ടു ദിവസം കൊണ്ട് മുട്ട വിരിഞ്ഞു പുറത്തു വരുന്ന മൈറ്റുകൾ രണ്ട്-മൂന്ന് ആഴ്ചകൾ കൊണ്ട് വളർന്ന് വലുതാകുന്നു.
ഇവയിലെ ആൺമൈറ്റുകൾ പെൺ‌മൈറ്റുകളെ തേടി പുറപ്പെടുന്നു.
ആയുസ്സിൽ ഒരിക്കൽ മാത്രം ഇണ ചേരുന്ന അൺമൈറ്റുകളുടെ ആയുസ്സ് അതോടെ അവസാനിക്കുന്നു.
പെൺമൈറ്റുകൾ ചർമ്മം തുരന്ന് മുട്ടയിടാൻ ആരംഭിക്കുന്നു.
അവലംബം പുറത്തേക്കുള്ള കണ്ണികൾ Scabies എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
American Academy of Dermatology pamphlet on Scabies Scabies FAQ from the National Pediculosis Association
സ്കറ്റെല്ലെറിഡെ ഇംഗ്ലീഷ് വിലാസം https://ml.wikipedia.org/wiki/Scutelleridae
പ്രാണികളുടെ ഒരു കുടുംബമാണ് സ്കറ്റെല്ലെറിഡെ .
വൈവിധ്യവും തീവ്രവുമായ നിറങ്ങളുള്ളതിനാൽ രത്ന മൂട്ട ( jewel bug ) എന്ന് അറിയപ്പെടുന്നു.
ഇവയുടെ തൊറാക്സിന്റെ അവസാന ഭാഗം ചിറകും ഉദരവും ആവരണം ചെയ്യുന്നതിനാൽ കവചിത പുറമുള്ള മൂട്ട ( shield-backed bug ) എന്നും പേരുണ്ട്.
ഈ പ്രത്യേകത ഇവയെ ഹെറ്റെറോപ്റ്റെറയിലെ മറ്റ് കുടുംബങ്ങളിൽനിന്നും വ്യത്യസ്തമാക്കുന്നു.
ഇതേ കാരണം‌മൂലം ഇവ ഒരുതരം വണ്ടായി തെറ്റിദ്ധരിക്കപ്പെടാറുണ്ട്.
കാർഷികവിളകളുൾപ്പെടെയുള്ള സസ്യങ്ങളുടെ ചാറാണ് ഭഷണം.
ശല്യപ്പെടുത്തിയാൽ ഇവയിൽ ചിലത് ദുർഗന്ധം പുറപ്പെടുവിക്കും.
ചിത്രശാല Moult
സ്കാനിങ് ടണലിങ് സൂക്ഷ്മദർശിനി ഇംഗ്ലീഷ് വിലാസം https://ml.wikipedia.org/wiki/Scanning_tunneling_microscope സ്വർണം Au(111) പ്രതലത്തിൻറെ STM ചിത്രം Gold (100) surface ഒറ്റച്ചുമർ കാർബൺ നനോക്കുഴലിൻറെ STM ചിത്രം carbon nanotube
ഈ സൂക്ഷമദർശിനിയുടെ കണ്ടുപിടിത്തം ഉപജ്ഞാതാക്കളായ ജർട് ബിന്നിംഗ് , ഹെൻറിച്ച് റോഹ്രേർ എന്നിവരേ 1986 ഇലെ നോബൽ സമ്മാനത്തിനു അർഹരാക്കി.
ഒരു സ്കാനിങ് ടണലിങ് സൂക്ഷ്മദർശിനിയുടെ വിലങ്ങനെയുള്ള കൃത്യത (horizontal  resolution) 0.1 നാനോമീറ്റരും ലംബമാനമായ കൃത്യത 0.01 നാനോമീറ്ററുമാണ്.
തന്മൂലം കൃത്യതയോടെ പരമാണുകണങ്ങളുടെ ചിത്രങ്ങൾ എടുക്കുവാനും അവയെ manipulate ചെയ്യുവാനും സാധ്യമാകുന്നു.
STM സൂക്ഷ്മദർശിനി അത്യുന്നത ശ്യുന്യത(ultra high vacuum), വായു , ജലം , മറ്റു ദ്രാവകങ്ങൾ , വാതകങ്ങൾ , മുതലായ പരിസ്ഥിതികളിൽ, വ്യത്യസ്ത താപനിലകളിൽ പ്രവർത്തിപ്പിക്കുവാനാകും.
സ്കാനിങ് ടണലിങ് സൂക്ഷ്മദർശിനിയുടെ പ്രവർത്തനം ക്വാണ്ടം ടണലിങ് എന്ന ബലതന്ത്ര പ്രതിഭാസത്തെ ആസ്പദമാക്കിയാണ്.
പഠനവിധേയമാക്കുവനുള്ള പ്രതലത്തിൻറെ വളരെ അരികിലേക്ക് വൈദ്യുതിചാലകമായ ഒരു അഗ്രം (tip) കൊണ്ട് വരികയും, ഇവ രണ്ടും തമ്മിൽ ഒരു വോൾട്ടത (voltage bias)ചെലുത്തുകയും ചെയ്യുന്നു.
അപ്പോൾ പ്രതലത്തിനും അഗ്രതിനും ഇടയിലുള്ള വിടവിലുടെ ടണലിങ് പ്രതിഭാസം കാരണം  ഇലക്ട്രോണുകൾ പ്രവഹിക്കുന്നു.
തന്മൂലം നിലവിൽ വരുന്ന വൈദ്യുതധാര മൂന്നു കാര്യങ്ങളിൽ ആശ്രയിക്കുന്നു: പ്രതലവും അഗ്രവും തമ്മിൽ ഉള്ള ദൂരം( sample tip distance) ചെലുത്തുന്ന വോൾട്ടത (applied voltage) പ്രാദേശിക സ്ഥിതി സാന്ദ്രത (local density of state).
അഗ്രത്തെ പ്രതലത്തിനു സമാന്തരമായി നീക്കുകയും തന്മൂലം വൈദ്യുതധാരയിൽ ഉണ്ടാകുന്ന വ്യതിയാനങ്ങൾ രേഖപ്പെടുത്തി വയ്ക്കുകയും, അത് ഒരു ചിത്രരൂപത്തിൽ പ്രദർശിപ്പിക്കുകയും ചെയ്യുന്നു.
ഒട്ടേറെ സങ്കേതതിക വെല്ലുവിളികൾ നിറഞ്ഞ ഒരു പ്രവൃത്തിരീതിയാണ് സ്കാനിങ് ടണലിങ് സൂക്ഷ്മദർശിനി .
പരമാണുതലത്തിൽ ശുദ്ധിയുള്ള ഘടനയ്ക്കുമാറ്റമുണ്ടാവാത്ത പ്രതലം, കൂർത്ത അഗ്രം, മികച്ച കമ്പനവേർപ്പെടുത്തൽ (vibration isolation), സങ്കീർണ്ണമായ ഇലക്ട്രോണിക്സ് ഇവയെല്ലാം STMൻറെ അഭിഭാജ്യ ഘടകങ്ങളാണ്.
ടണലിങ് പ്രതിഭാസത്തെയും അതിൽ അതിസ്ഥിടമായ സ്കാനിങ് ടണലിങ് സൂക്ഷ്മദർശിനിയുടെ പ്രവർത്തനവും പ്രദർശിപ്പിക്കുന്ന ആനിമേഷൻ A close-up of a simple scanning tunneling microscope head using a platinum–iridium tip.
അവലംബം ↑ ↑ Press release for the 1986 Nobel Prize in physics ↑ 1 2
സ്കാനിങ് പ്രോബ് സൂക്ഷ്മദർശിനി ഇംഗ്ലീഷ് വിലാസം https://ml.wikipedia.org/wiki/Scanning_probe_microscopy
റാസ്റ്റർ സ്കാൻ പ്രോബ് ഉപയോഗിച്ചു പ്രതലങ്ങളെ കുറിച്ച് പഠിക്കുന്ന സൂക്ഷ്മദർശിനിയാണ് സ്കാനിങ് പ്രോബ് സൂക്ഷ്മദർശിനി (എസ്പിഎം).
പ്രകാശിക സൂക്ഷ്മദർശിനികളിൽ നിന്നും വ്യതസ്ഥമായി പ്രതലവും പ്രോബും തമ്മിലുള്ള  പരസ്‌പരപ്രവർത്തിൽ അധിസ്ഥിതമായാണ് സ്കാനിങ് പ്രോബ് സൂക്ഷ്മദർശിനി പ്രവർത്തിക്കുന്നത്.
പഠനവിധേയമായ പ്രതലത്തിനു അരികിലക്ക് പ്രോബ് കൊണ്ടുവരികയും പ്രതലത്തിനു സമാന്തരമായി വരി വരിയായി ( റാസ്റ്റർ സ്കാൻ ) പ്രോബ് (അല്ലെങ്കിൽ പ്രതലം) ചലിപ്പിക്കുന്നു,തന്മൂലം പ്രതലവും പ്രോബും തമ്മിൽ ഉള്ള പരസ്‌പരപ്രവർത്തനതിൽ ഉണ്ടാകുന്ന മാറ്റതെ സ്ഥാനത്തിൻറെ ഏകദം ആയി രേഖപ്പെടുത്തുന്നു.
ഇങ്ങനെ രേഖപ്പെടുത്തിയ ഡാറ്റ ഒരു റാസ്റ്റർ സ്കാനിനു ശേഷം കമ്പ്യൂട്ടറിൻറെ സഹായത്തോടെ സംയോജിപ്പിച്ചു ഒരു ദ്വിമാന ചിത്രമായി പ്രദർശിപ്പിക്കുന്നു.
എസ്പിഎം  സൂക്ഷ്മദർശിനിയെ ഒരു അന്ധ വ്യക്തി രീതി ആയി കണക്കാക്കാം.
കഴ്ചയുള്ളവർ ഒരു വസ്തുവിനെ പ്രകാശത്തിൻറെ സാനിത്യത്തിൽ കണ്ണുകൾ കൊണ്ട് ദർശിക്കുന്നു.
അന്ധനായ ഒരു വ്യക്തി ആ  വസ്തുവിനെ  മനസ്സിലാകുന്നത് തൻറെ കൈകൊണ്ട് സ്പർശിച്ച് പരതിനോക്കിയ ശേഷമാണ്.
അത് പോലെ എസ്പിഎമ്മിൽ വസ്തുവിനെ പ്രതലമായും കൈ പ്രോബായും സ്പർശനം പ്രതല പ്രോബ് സമ്പർക്കം ആയും  വർത്തിക്കുന്നു.
പ്രതലവും പ്രോബും തമ്മിൽ ഉള്ള പരസ്‌പരപ്രവർത്തനങ്ങളിൽ വർത്തിക്കുന്ന ഭൗതിക പ്രതിഭാസത്തിൻറെ അടിസ്ഥാനത്തിലാണ്  സ്കാനിങ് പ്രോബ് സൂക്ഷ്മദർശിനികളെ തരംതിരിച്ചിരികുന്നത്.
ചിലപ്പോൾ ഒന്നിൽ അധികം  ഭൗതിക പ്രതിഭാസങ്ങളിൽ അധിസ്ഥിതമാക്കിയും എസ്പിഎം പ്രവർത്തിപ്പിക്കാരുണ്ട്.
എസ്പിഎം  സൂക്ഷ്മദർശിനികളുടെ resolution ഈ പ്രതിഭാസങ്ങളെ ആശ്രയിച്ചിരിക്കുന്നു.
പരമാണുതലത്തിൽ സൂക്ഷ്‌മമായ ചലനങ്ങൾ നടത്തുവാൻ പ്രാപ്യമായ piezoelectric actuatorകളുടെ കണ്ടുപിടിത്തത്തോടെയാണ് എസ്പിഎം എന്ന സങ്കേതം സാധ്യമായത്.
ടണലിങ് പ്രതിഭാസത്തെ ആസ്പദമാക്കിയാണ് ആദ്യത്തെ എസ്പിഎം  സൂക്ഷ്മദർശിനിയായ സ്കാനിങ് ടണലിങ് സൂക്ഷ്മദർശിനി നിർമ്മിച്ചത് .
1981ഇൽ സൂറിക്ക്  IBMഇലെ  ഗവേഷകർ ആയിരുന്ന  ജർട് ബിന്നിംഗ്, ഹെൻറിച്ച് റോഹ്രേർ എന്നിവരാണ്‌ അത് നിർമ്മിച്ചത് .
പ്രോബ് റ്റിപ് ഒരേ പ്രതലം വിവിധ ആകൃതിയിൽ ഉള്ള ടിപ്പ്‌ ഉപയോഗിച്ചു സ്കാൻ ചെയ്യുംപ്പോൾ  ലഭിക്കുന്ന ടോപോഗ്രഫി
സ്വർണം , സിലികൻ നൈട്രേറ്റ് , പ്ലാറ്റിനം/ഇറിടിയം മുതലയ പദാർത്ഥങ്ങൾ ഉപയോഗിച്ചാണ് പ്രോബ് ടിപ് നിർമ്മിക്കുക.
മേന്മയേറിയ SPM ചിത്രങ്ങൾ / ഡാറ്റ ലഭിക്കുന്നതിന് വളരെ കൂർത്ത മുനയുള്ള ടിപ് അനിവാര്യമാണ്.
SPM  ഉപയോഗിച്ച്  ഒരു വസ്തുവിൻറെ ചിത്രം നിർമ്മിക്കുംപ്പോൾ / നിര്നയിക്കുംപ്പോൾ  ലഭിക്കുന്ന അതിൻറെ  വിലങ്ങനെയുള്ള വലിപ്പം  ടിപ്പിൻറെ കൂർമ്മതയെ (sharpness ) ആശ്രയിച്ചിരിക്കുന്നു.
ടിപ്പ് എത്ര കൂർതിരികുന്നുവോ അത്രയും lateral resolution കൂടുന്നു.
കൂർത്ത അഗ്രമുള്ള ടിപ്പ് നിർക്കുന്നതിനു വേണ്ടി ഗവേഷകർ വിവിധ രീതികൾ  അവലംബിക്കുന്നു.
നാനോടെക്നോളജിയിലെ  ടോപ്‌ ഡൌൺ സങ്കേതങ്ങൾ ഉപയോഗിച്ച് മേന്മയേറിയ ടിപ്പുകൾ നിർമ്മിക്കാം.
ഇങ്ങനെ നിർമ്മിക്കുന്ന ടിപ്പുകൾക്ക് നിർമ്മാണചെലവു കൂടുതലാണ്.chemical etching , cutting എന്നിവയാണ് സാധാരണയായി ഉപയോഗിച്ചുവരുന്ന മറ്റു രണ്ടു രീതികൾ..
chemical etching ഇല ടിപ് ആയി ഉപയോഗിക്കുവാനുള്ള ദണ്ട് ആസിഡിൽ മുക്കിവച്ച ശേഷം കൌണ്ടർ electrodഇൽ  നിന്നും  voltage നൽകുന്നു.
ആസിഡിൻറെ സാനിധ്യത്തിൽ അത് പതുക്കെ  etch  ആയി അഗ്രത്തിൽ ഒരു പരമാണു മാത്രം ഉള്ള ടിപ്പ് ലഭിക്കുന്നു.
മൂർച്ചയേറിയ cutter, കത്രിക എന്നിവ ഉപയോഗിച്ച് ടിപ് മുറിക്കുന്നതാണ് മറ്റൊരു രീതി.
ആദ്യത്തെ സ്കാൻ നടതുംപ്പോൾ തന്നെ ടിപ്പിൻറെ നിലവാരം മനസ്സിലാക്കുവാൻ കഴിയും.
ടിപ്പിൻറെ ആകൃതിക്കനുസരിച്ച് പ്രതലം എങ്ങനെ കാണപ്പെടും എന്നറിയുന്നതിനു ചിത്രം കാണുക..
കമ്പനം കവചനം (vibration isolation)
കമ്പനം കവചനം (vibration isolation)എല്ലാ SPM സങ്കേതങ്ങളുടെയും അഭിഭാജ്യ ഘടകമാണ്.
മേന്മയേറിയ SPM ചിത്രങ്ങൾ എടുക്കുന്നതിനു,  നാനോമീറ്റർ കൃത്യതയിൽ, പ്രതലത്തിനു മുകളിൽ പ്രോബ് വിന്യസിക്കുന്നതിനു തക്ക ശേഷിയുള്ള  കമ്പനം കവചനം അനിവാര്യമാണ്.
ഇത്രയും കൃത്യതയുള്ള vibration control ലഭികുന്നതിനു വേണ്ടി multiple damping stagesആണ് പൊതുവെ ഉപയോഗിക്കുക.
എസ്പിഎം ഗുണങ്ങൾ പ്രകാശികസൂക്ഷ്മദർശിനികളിൽ അതിൻറ്റെ resolution/പരിധി നിർണയിക്കുന്നത് diffraction limitആണു.
വ്യത്യസ്തമായ സാങ്കേതികവിദ്യയിൽ അധിസ്ഥിതമയതിനാൽ SPMഇനു ഈ പരിധി ബധകമല്ല, മറിച്ച് അഗ്രത്തിന്റെ ആകൃതിയാണു എസ്പിഎമ്മിന്റെ
പരിധി നിർണയിക്കുന്നതിൽ പ്രധാന പങ്ക് വഹികുന്നത്.
അതു പ്രധാനമായും റ്റിപ്പ് പ്രതല പ്രതിപ്രവർത്തന വ്യപതത്തിൽ അധിസ്ഥിതമാണു (point spread function).
അതിനാൽ picometer പികോമീറ്റർ തലത്തിൽ വരെയുള്ള കൃത്യത സാധ്യമാകുന്നു.
ടിപ്പ് അഗ്രം ഉപയോഗിച്ച് പ്രതലത്തിൽ മാറ്റങ്ങൽ വരുത്തുവാൻ സാധിക്കും vacuum നിർബന്ധമായും വേണ്ട ഇലക്ട്രൊൻ സൂക്ഷമദർഷിനിയിൽ നിന്നും വ്യതസ്ഥമായി vacuum, air, liquid മുതലായ പരിസ്ഥിധികളിൽ SPM പ്രവർത്തിപ്പിക്കുവാനാകും.
എസ്പിഎം കോട്ടങ്ങൾ വിവിധ തരം  സ്കാനിങ് പ്രോബ്  സൂക്ഷ്മദർശിനികൾ പരമാണു ബല സൂക്ഷ്മദർശിനി Contact AFM Non-contact AFM Dynamic contact AFM Tapping AFM ക്ഷേപക ഇലക്‌ട്രാൺ പ്രസാരണ സൂക്ഷ്മദർശിനി രസതന്ത്രബല സൂക്ഷ്മദർശിനി വിദ്യൂച്ഛക്തിവാഹക പരമാണു ബല സൂക്ഷ്മദർശിനി ഇലക്ട്രോകെമിക്കൽ സ്കാനിങ് ടണലിങ് സൂക്ഷ്മദർശിനി ഇലക്ട്രോസ്റ്റാറ്റിക്ക് ബല സൂക്ഷ്മദർശിനി ഫ്ലൂയിഡിക് ഫോഴ്സ് സൂക്ഷ്മദർശിനി ബല അനുപാതപ്രമാണ സൂക്ഷ്മദർശിനി ലക്ഷണ പ്രാച്യമായ സ്കാനിങ് പ്രോബ് സൂക്ഷ്മദർശിനി KPFM, kelvin probe force microscopy കാന്തിക ബല സൂക്ഷ്മദർശിനി കാന്തിക അനുരണ ബല സൂക്ഷ്മദർശിനി സമീപ ക്ഷേത്ര സ്കാനിങ് പ്രകാശിക സൂക്ഷ്മദർശിനി (or SNOM, scanning near-field optical microscopy) പീസോ  പ്രതിചേഷ്‌ടാ ബല സൂക്ഷ്മദർശിനി ഫോടോൻ  സ്കാനിങ് ടണലിങ് സൂക്ഷ്മദർശിനി ഫോടോതെർമൽ സൂക്ഷ്മദർശിനി /microscopy സ്കാനിങ് കപ്പാസിറ്റനസ് സൂക്ഷ്മദർശിനി Scanning electrochemical microscopy Scanning gate microscopy സ്കാനിങ് ഹാൾ പ്രോബ്  സൂക്ഷ്മദർശിനി സ്കാനിങ്  അയണീക-വൈദ്യുതീവാഹകശക്തി സൂക്ഷ്മദർശിനി സ്പിൻ  ധ്രൂവീകൃത സ്കാനിങ് ടണലിങ് സൂക്ഷ്മദർശിനി സ്കാനിങ് വിദ്യുത്‌പ്രവാഹരോധനാങ്ക വ്യാപന സൂക്ഷ്മദർശിനി സ്കാനിങ് താപ സൂക്ഷ്മദർശിനി സ്കാനിങ് ടണലിങ് സൂക്ഷ്മദർശിനി Scanning tunneling potentiometry Scanning voltage microscopy Synchrotron x-ray scanning tunneling microscopy അവലംബം പുറംകണ്ണികൾ Scanning Probe Microscopy by John W. Cross Archived 2008-04-10 at the Wayback Machine .
Scanning Probe Microscopy at the Institute of Food Research Archived 2010-05-05 at the Wayback Machine .
Characterization in nanotechnology some pdfs Archived 2009-08-05 at the Wayback Machine .
Overview of STM/AFM/SNOM principles with educative Flash animations Archived 2009-06-28 at the Wayback Machine .
SPM Image Gallery - AFM STM SEM MFM NSOM and More How SPM Works Archived 2008-02-09 at the Wayback Machine .
SPM Scan Image Gallery Archived 2009-06-21 at the Wayback Machine .
SPM Glossary Archived 2009-06-20 at the Wayback Machine .
SPM gallery: surface scans, collages, artworks, desktop wallpapers Archived 2012-06-23 at the Wayback Machine .
SPM Applications: Image Gallery Archived 2012-05-14 at the Wayback Machine .
SPM Scan Image Gallery SPM Scan Image Gallery
സ്കാനിയ എ.ബി. ഈ ലേഖനം ഒരു അനാഥലേഖനമാണ് .
ഒരു പ്രമുഖ വാണിജ്യ വാഹന നിർമാതാവ് ആണ് സ്വീഡിഷ് കമ്പനിയായ സ്കാനിയ എ.ബി .
മുൻപ് എ.ബി സ്കാനിയ-വാബിസ് എന്നറിയപ്പെട്ടിരുന്ന ഈ കമ്പനി ബസ്സുകൾ, വലിയ ട്രക്കുകൾ എന്നിവ കൂടാതെ ബോട്ടുകൾ, കപ്പലുകൾ തുടങ്ങിയക്കും പൊതു വാണിജ്യ ആവശ്യങ്ങൾക്കും ഉള്ള ഡീസൽ എൻജിനുകളും നിർമ്മിക്കുന്നു.
1911 ൽ സോഡേഡ്രെൽജെയെ ആസ്ഥാനമായ വാബിസും മാൽമൊ ആസ്ഥാനമായ മസ്കിൻഫാബ്രിക്സ്-ആക്ടീബോലജറ്റ് സ്കാനിയയും ലയിച്ചാണ് സ്കാനിയ എ.ബി രൂപംകൊണ്ടത്.
ഇന്ന് സ്വീഡൻ , ഫ്രാൻസ് , നെതർലാൻഡ്സ് , ഇന്ത്യ , അർജന്റീന , ബ്രസീൽ , പോളണ്ട് , റഷ്യ എന്നിവിടങ്ങളിൽ സ്കാനിയക്ക് നിർമ്മാണ സൗകര്യങ്ങളുണ്ട്.
കൂടാതെ, ആഫ്രിക്ക , ഏഷ്യ , യൂറോപ്പ് എന്നിവിടങ്ങളിലെ പത്ത് രാജ്യങ്ങളിൽ അസംബ്ലി പ്ലാന്റുകൾ ഉണ്ട്.
ലോകമെമ്പാടും സ്കാനിയയുടെ വിൽപന, സർവീസ്, ഫിനാൻസ് സൗകര്യം ലഭ്യമാണ്.
2012 ൽ കമ്പനി ഏകദേശം 42,100 പേരെ ലോകമെമ്പാടും നിയോഗിച്ചു.
1996 മുതൽ 2014 വരെ നാസ്ഡാക് ഒഎംഎക്‌സ് സ്റ്റോക്ക്ഹോം ഓഹരി വിപണിയിൽ സ്കാനിയയുടെ ഓഹരികൾ ലിസ്റ്റുചെയ്തിരുന്നു.
സ്വീഡനിലെ സ്കാനിയ പ്രവിശ്യയുടെ ഔദ്യോഗിക മുദ്രയിൽ നിന്നുള്ള ഗ്രിഫിൻ എന്ന ഒരു സാങ്കല്പിക ജീവിയുടെ ചിത്രമാണ് സ്കാനിയ ലോഗോ ആയി ഉപയോഗിക്കുന്നത്.
അവലംബം ബാഹ്യ കണ്ണികൾ Wikimedia Commons has media related to Scania AB .
ഔദ്യോഗിക വെബ്സൈറ്റ് Scania Group's photostream The Scania Museum – Marcus Wallenberg Hall Archived 2018-09-17 at the Wayback Machine .
സ്കലെസ്കോഗെൻ ദേശീയോദ്യാനം
സ്കലെസ്കോഗെൻ ദേശീയോദ്യാനം ( Swedish : Skuleskogens nationalpark ), വാസ്റ്റെർനോർലാൻറ് കൌണ്ടിയിൽ സ്ഥിതിചെയ്യുന്ന സ്വീഡനിലെ ഒരു ദേശീയോദ്യാനമാണ്.
വടക്കൻ സ്വീഡനിൽ ബാൾട്ടിക് കടൽത്തീരമേഖലയിലാണിതു നിലനിൽക്കുന്നത്.
30.62 കിലോമീറ്റർ (19.03 മൈൽ) വിസ്തീർണ്ണത്തിൽ സ്കുലെ വനമേഖലയുടെ കിഴക്കൻ ഭാഗമാണിത്.
സ്കാനർ ഇംഗ്ലീഷ് വിലാസം https://ml.wikipedia.org/wiki/Image_scanner ഒരു ഫ്ലാറ്റ്ബെഡ് സ്കാനർ.
ഡോക്യുമെന്റുകളോ ചിത്രങ്ങളോ കവറിനു താഴെ മുഖാമുഖം വെച്ചിരിക്കുന്നു (ഇവിടെ അടച്ചിരിക്കുന്നു).
(ഈ ലേഖനം കമ്പ്യൂട്ടറുകളിൽ ഉപയോഗിക്കാൻ തക്ക വിധത്തിൽ ദ്വിമാനചിത്രങ്ങളും എഴുത്തും ഡിജിറ്റൽ രൂപത്തിലേക്കു് പരിവർത്തനം ചെയ്യാനുപകരിക്കുന്ന ഡിജിറ്റൽ ഇമേജ് സ്കാനർ എന്നറിയപ്പെടുന്ന ഉപകരണത്തെക്കുറിച്ചാണു്. മെഡിക്കൽ ഇമേജിങ്ങ് രംഗത്തും റേഡിയോ / വയർലെസ്സ് സങ്കേതങ്ങളിലും മറ്റും സ്കാനർ എന്ന പേരിൽ അറിയപ്പെടുന്ന മറ്റുപകരണങ്ങളുമുണ്ട്.)
ഇമേജ് സ്കാനർ - പലപ്പോഴും സ്കാനർ എന്ന് ചുരുക്കി വിളിക്കപ്പെടുന്നു - ഇമേജുകൾ, അച്ചടിച്ച വാചകം, കൈയക്ഷരം അല്ലെങ്കിൽ ഒബ്ജക്റ്റ് എന്നിവ ഒപ്റ്റിക്കലായി സ്കാൻ ചെയ്ത് ഒരു ഡിജിറ്റൽ ഇമേജിലേക്ക് പരിവർത്തനം ചെയ്യുന്ന ഒരു ഉപകരണമാണ്.
ഓഫീസുകളിൽ സാധാരണയായി ഉപയോഗിക്കുന്നത് ഡെസ്‌ക്‌ടോപ്പ് ഫ്ലാറ്റ്‌ബെഡ് സ്‌കാനറിന്റെ വ്യതിയാനങ്ങളാണ്, അവിടെ സ്‌കാൻ ചെയ്യുന്നതിനായി ഡോക്യുമെന്റ് ഒരു ഗ്ലാസ് വിൻഡോയിൽ സ്ഥാപിച്ചിരിക്കുന്നു.
ഉപകരണം കൈകൊണ്ട് ചലിപ്പിക്കുന്ന ഹാൻഡ്-ഹെൽഡ് സ്‌കാനറുകൾ, ടെക്‌സ്‌റ്റ് സ്‌കാനിംഗ് "വാണ്ട്സ്(wands)" മുതൽ വ്യാവസായിക രൂപകൽപ്പന, റിവേഴ്സ് എഞ്ചിനീയറിംഗ്, ടെസ്റ്റ് ആൻഡ് മെഷർമെന്റ്, ഓർത്തോട്ടിക്സ്, ഗെയിമിംഗ്, മറ്റ് ആപ്ലിക്കേഷനുകൾ എന്നിവയ്ക്കായി ഉപയോഗിക്കുന്ന 3ഡി സ്കാനറുകളായി പരിണമിച്ചു.
സ്കാനറുകൾ ചലിപ്പിക്കുന്ന മെക്കാനിക്കൽ ഡ്രൈവ് സ്കാനറുകൾ സാധാരണയായി വലിയ ഫോർമാറ്റ് പ്രമാണങ്ങൾക്കായി ഉപയോഗിക്കുന്നു, അവിടെ ഫ്ലാറ്റ്ബെഡ് ഡിസൈൻ അപ്രായോഗികമായിരിക്കും.
ആധുനിക സ്കാനറുകൾ സാധാരണയായി ഇമേജ് സെൻസറായി ചാർജ്-കപ്പിൾഡ് ഡിവൈസ് (സിസിഡി) അല്ലെങ്കിൽ കോൺടാക്റ്റ് ഇമേജ് സെൻസർ (സിഐഎസ്) ഉപയോഗിക്കുന്നു, അതേസമയം ഡ്രം സ്കാനറുകൾ, നേരത്തെ വികസിപ്പിച്ചതും ഇപ്പോഴും സാധ്യമായ ഏറ്റവും ഉയർന്ന ഇമേജ് ഗുണനിലവാരത്തിനായി ഉപയോഗിക്കുന്നു, ഇമേജ് സെൻസറിൽ ഫോട്ടോമൾട്ടിപ്ലയർ ട്യൂബ് (പിഎംടി) ഉപയോഗിക്കുന്നു.
ഹൈ-സ്പീഡ് ഡോക്യുമെന്റ് സ്കാനിംഗിനായി ഉപയോഗിക്കുന്ന റോട്ടറി സ്കാനർ, ഫോട്ടോമൾട്ടിപ്ലയറിന് പകരം സിസിഡി അറേ ഉപയോഗിക്കുന്ന ഒരു തരം ഡ്രം സ്കാനറാണ്.
നോൺ-കോൺടാക്റ്റ് പ്ലാനറ്ററി സ്കാനറുകൾ പ്രധാനമായും അതിലോലമായ പുസ്തകങ്ങളുടെയും രേഖകളുടെയും ഫോട്ടോ എടുക്കുന്നു.
ഈ സ്കാനറുകളെല്ലാം സാധാരണയായി പരന്നതും എന്നാൽ ചിലപ്പോൾ സോളിഡുമായ ദ്വിമാന(two-dimensional)ചിത്രങ്ങൾ നിർമ്മിക്കുന്നു; 3ഡി സ്കാനറുകൾ സോളിഡ് വസ്തുക്കളുടെ ത്രിമാന ഘടന നിർമ്മിക്കുന്നു.
സ്കാനറുകളുടെ അതേ ആവശ്യങ്ങൾക്കായി ഡിജിറ്റൽ ക്യാമറകൾ ഉപയോഗിക്കാം.
ഒരു യഥാർത്ഥ സ്കാനറുമായി താരതമ്യപ്പെടുത്തുമ്പോൾ, ഒരു ക്യാമറ ഇമേജ് ഒരു പരിധിവരെ വക്രീകരണം, പ്രതിഫലനങ്ങൾ, നിഴലുകൾ, കുറഞ്ഞ ദൃശ്യതീവ്രത, ക്യാമറ കുലുക്കം (ഇമേജ് സ്റ്റെബിലൈസേഷൻ ഉള്ള ക്യാമറകളിൽ കുറയുന്നു) എന്നിവയ്ക്ക് വിധേയമാണ്.
ഡിമാൻഡ് കുറഞ്ഞ ആപ്ലിക്കേഷനുകൾക്ക് റെസല്യൂഷൻ മതിയാകും.
ബുക്കിന്റെ സ്പൈന് കേടുപാടുകൾ വരുത്താതെ കട്ടിയുള്ള ഡോക്യുമെന്റുകളിലൂടെ മികച്ച വേഗത, പോർട്ടബിലിറ്റി, നോൺ-കോൺടാക്റ്റ് ഡിജിറ്റൈസ് ചെയ്യൽ എന്നിവയുടെ ഗുണങ്ങൾ ഡിജിറ്റൽ ക്യാമറകൾ വാഗ്ദാനം ചെയ്യുന്നു.
2010-ൽ സ്കാനിംഗ് സാങ്കേതികവിദ്യകൾ 3ഡി സ്കാനറുകൾ ഡിജിറ്റൽ ക്യാമറകളുമായി സംയോജിപ്പിച്ച് ഒബ്‌ജക്റ്റുകളുടെ പൂർണ്ണതയുള്ള വർണ്ണരാജി ഫോട്ടോ-റിയലിസ്റ്റിക് 3ഡി മോഡലുകൾ ഉപയോഗിച്ച് സൃഷ്ടിക്കുകയായിരുന്നു.
ബയോമെഡിക്കൽ ഗവേഷണ മേഖലയിൽ, ഡിഎൻഎ മൈക്രോഅറേകൾ കണ്ടെത്തുന്നതിനുള്ള ഉപകരണങ്ങളെ സ്കാനറുകൾ എന്നും വിളിക്കുന്നു.
ഈ സ്കാനറുകൾ മൈക്രോസ്കോപ്പുകൾക്ക് സമാനമായ ഉയർന്ന മിഴിവുള്ള സംവിധാനങ്ങളാണ് (1 µm/ പിക്സൽ വരെ).
സിസിഡി അല്ലെങ്കിൽ ഫോട്ടോമൾട്ടിപ്ലയർ ട്യൂബുകൾ വഴിയാണ് മിഴിവുള്ള ചിത്രങ്ങൾ കണ്ടെത്തുന്നത്.
സ്കാനറുകളുടെ ചരിത്രം പന്തലെഗ്രാഫ് കാസെല്ലിയുടെ പന്തലെഗ്രാഫ് സംവിധാനം എഡ്വാർഡ് ബെലിൻ കണ്ടുപിടിച്ച ബെലിനോഗ്രാഫ് BEP2V വയർഫോട്ടോ മെഷീൻ, 1930
ആദ്യകാല ടെലിഫോട്ടോഗ്രഫിയുടെയും ഫാക്സ് ഇൻപുട്ട് ഉപകരണങ്ങളുടെയും പിൻഗാമികളായി ആധുനിക സ്കാനറുകളെ കണക്കാക്കുന്നു.
1860-കളിൽ വാണിജ്യാടിസ്ഥാനത്തിൽ ഉപയോഗിച്ചിരുന്ന ജിയോവാനി കാസെല്ലി വികസിപ്പിച്ച സാധാരണ ടെലിഗ്രാഫ് ലൈനുകളിലൂടെ പ്രക്ഷേപണം ചെയ്യുന്ന ഫാക്‌സിമൈൽ മെഷീന്റെ ആദ്യകാല രൂപമായിരുന്നു പന്തലെഗ്രാഫ് (Italian: pantelegrafo; French: pantélégraphe).
ഇമേജുകൾ സ്കാൻ ചെയ്യുന്നതിനും പുനർനിർമ്മിക്കുന്നതിനും പെൻഡുലങ്ങളുടെ ചലനം നിർണ്ണയിക്കുന്നതിനും, അവ സമന്വയിപ്പിക്കുന്നതിനും ഇത് വൈദ്യുതകാന്തികങ്ങൾ ഉപയോഗിച്ചു.
ഇതിന് 150 × 100 മില്ലിമീറ്റർ വരെ വിസ്തൃതിയിൽ കൈയക്ഷരം, ഒപ്പുകൾ അല്ലെങ്കിൽ ഡ്രോയിംഗുകൾ കൈമാറാൻ കഴിയും.
1913-ലെ എഡ്വാർഡ് ബെലിന്റെ ബെലിനോഗ്രാഫ്, ഒരു ഫോട്ടോസെൽ ഉപയോഗിച്ച് സ്കാൻ ചെയ്യുകയും സാധാരണ ഫോൺ ലൈനുകളിൽ സംപ്രേക്ഷണം ചെയ്യുകയും ചെയ്തു, ഇത് എടി ടി(AT T)വയർഫോട്ടോ സേവനത്തിന് അടിസ്ഥാന കാര്യമായി മാറി.
യൂറോപ്പിൽ, വയർഫോട്ടോയ്ക്ക് സമാനമായ സേവനങ്ങളെ ബെലിനോ എന്നാണ് വിളിച്ചിരുന്നത്.
1920-കൾ മുതൽ 1990-കളുടെ മധ്യം വരെ ഇത് വാർത്താ ഏജൻസികൾ ഉപയോഗിച്ചിരുന്നു, കൂടാതെ 60 അല്ലെങ്കിൽ 120 rpm (പിന്നീട് മോഡലുകൾ 240 rpm വരെ) സ്റ്റാൻഡേർഡ് വേഗതയിൽ ഒരൊറ്റ ഫോട്ടോഡിറ്റക്റ്റർ ഉപയോഗിച്ച് കറങ്ങുന്ന ഡ്രം ഇതിൽ ഉൾപ്പെടുന്നു.
അവർ ഒരു ലീനിയർ അനലോഗ് എഎം സിഗ്നൽ സ്റ്റാൻഡേർഡ് ടെലിഫോൺ വോയ്‌സ് ലൈനുകളിലൂടെ റിസപ്റ്ററുകളിലേക്ക് അയയ്ക്കുന്നു, അത് പ്രത്യേക പേപ്പറിൽ ആനുപാതിക തീവ്രത സമന്വയിപ്പിക്കുന്നു.
കളർ ഫോട്ടോകൾ മൂന്ന് തരത്തിൽ വേർതിരിച്ച ആർജിബി(RGB)ഫിൽട്ടർ ചെയ്ത ചിത്രങ്ങളായി തുടർച്ചയായി അയച്ചു, പക്ഷേ പ്രക്ഷേപണ ചെലവ് കാരണം പ്രത്യേക ഇവന്റുകൾക്കായി മാത്രം ഉപയോഗിക്കപ്പെട്ടു.
അവലംബം ↑ https://www.techopedia.com/definition/25331/image-scanner ↑ Meierhold, N., Spehr, M., Schilling, A., Gumhold, S. and Maas, H.G. (2010).